Forma patvirtinta: Šiaulių miesto savivaldybės administracijos direktoriaus 2022 m. kovo 14 d. įsakymu Nr. A-435

**PARAMOS KARO UKRAINOJE PADARINIAMS LIKVIDUOTI**

**SUTARTIS**

2022 m. \_\_\_\_\_\_\_\_\_\_d. Nr.\_\_\_\_\_\_\_\_

Šiauliai

**Šiaulių miesto savivaldybės administracija** (toliau – **Paramos gavėjas**), Vasario 16-osios 62, Šiauliai, įm. kodas 188771865, atstovaujama Savivaldybės administracijos direktoriaus Antano Bartulio ir \_\_\_\_\_\_\_\_\_\_\_\_\_\_\_\_\_\_\_\_\_\_\_, įmonės kodas \_\_\_\_\_\_\_\_\_\_\_\_\_\_\_\_, adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – **Paramos teikėjas**), kartu vadinami Šalimis, o atskirai – Šalimi, vadovaudamiesi Lietuvos Respublikos vystomojo bendradarbiavimo ir humanitarinės pagalbos įstatymo 11 straipsnio 3 dalimi, Lietuvos Respublikos Labdaros ir paramos įstatymo 2 straipsnio 2 dalimi, 8 straipsnio 1 dalies 3 punktu, siekdami padėti likviduoti karo Ukrainoje padarinius ir suteikti pagalbą asmenims pasitraukusiems iš Ukrainos dėl Rusijos Federacijos karinių veiksmų ir apgyvendintiems Šiaulių miesto savivaldybės teritorijoje, sudaro šią Sutartį ir susitaria dėl tokių jos nuostatų:

**I. SUTARTIES DALYKAS**

1. Sutarties dalykas – \_\_\_\_\_\_\_\_\_\_\_\_\_\_\_\_\_\_ eurų ***tikslinė*** parama karo Ukrainoje padariniams likviduoti (toliau – Parama).

2. Paramos teikėjas įsipareigoja pervesti Paramą į **Paramos gavėjo sąskaitą**: Šiaulių miesto savivaldybės administracija (įm. kodas 188771865), Banko sąskaita LT717180000001130027, Šiaulių bankas, banko kodas 71800 nurodant mokėjimo paskirtyje: „Tikslinė parama karo padariniams Ukrainoje likviduoti“, o Paramos gavėjas įsipareigoja naudoti Paramą pagal tikslinę paskirtį.

3. Parama Paramos gavėjui teikiama neatlygintinai.

**II. ŠALIŲ ĮSIPAREIGOJIMAI IR TEISĖS**

4. Paramos teikėjas įsipareigoja per 5 (penkias) dienas nuo Sutarties įsigaliojimo dienos, kaip numatyta Sutarties 12 punkte, pervesti Paramą, numatytą Sutarties 1 punkte į Paramos gavėjo sąskaitą, numatytą Sutarties 2 punkte;

5. Paramos gavėjas įsipareigoja naudoti Paramą pagal tikslinę paskirtį – karo Ukrainoje padariniams likviduoti, vadovaujantis Paramos lėšų, skirtų karo Ukrainoje padariniams likviduoti, naudojimo aprašu, patvirtintu Šiaulių miesto savivaldybės administracijos direktoriaus 2022 m. kovo 14 d. įsakymu Nr. A-435 ,,Dėl paramos karo Ukrainoje padariniams likviduoti“.;

6. Šalys įsipareigoja:

6.1. Lietuvos Respublikos teisės aktų nustatyta tvarka teikti informaciją apie gautą/suteiktą paramą Valstybinei mokesčių inspekcijai;

6.2. savo apskaitoje ir atskaitomybėje atspindėti suteiktą/gautą paramą.

**II. ŠALIŲ UŽTIKRINIMAI**

7. Paramos gavėjas užtikrina, kad turi paramos gavėjo statusą, kaip numatyta Lietuvos Respublikos teisės aktuose.

**IV. ŠALIŲ ATSAKOMYBĖ IR GINČŲ SPRENDIMO TVARKA**

8. Šalis, kuri vykdydama savo įsipareigojimus pagal šią Sutartį, pažeidžia Lietuvos Respublikos įstatymus ar kitus galiojančius teisės aktus, atsako įstatymų ir kitų teisės aktų nustatyta tvarka.

9. Visi kilę ginčai ar nesutarimai, susiję su Sutartimi, tarp Šalių sprendžiami derybomis.

10. Šalims nesutarus, ginčai sprendžiami galiojančių Lietuvos Respublikos įstatymų nustatyta tvarka Lietuvos Respublikos teismuose pagal Paramos gavėjo buveinės vietą.

**V. KITOS NUOSTATOS**

11. Sutartis sudaryta dviem egzemplioriais, po vieną kiekvienai Sutarties Šaliai. Abu tekstai autentiški ir turi vienodą teisinę galią.

12. Sutartis įsigalioja, kai ją pasirašo Sutarties Šalys ir ji užregistruojama pas Paramos gavėją (registracijos data) ir galioja iki Šalių tarpusavio įsipareigojimų įvykdymo.

13. Sutartis gali būti pakeista šalių susitarimu. Visi Sutarties pakeitimai įforminami rašytiniu šalių susitarimu ir yra neatskiriama Sutarties dalis.

14. Sutartis gali būti nutraukta raštišku šalių susitarimu arba vienos iš šalių iniciatyva, apie Sutarties nutraukimą įspėjus kitą šalį ne mažiau kaip prieš 2 dienas.

15. Nutraukus Sutartį anksčiau nustatyto termino šalių sutarimu, vienos iš šalių iniciatyva ar dėl Sutartyje numatytų įsipareigojimų nevykdymo, Paramos gavėjas praranda teisę į suteiktą Paramą ir privalo grąžinti jam išmokėtą Paramą.

16. Visus klausimus, kurie neaptarti šioje sutartyje reglamentuoja Lietuvos Respublikos teisės aktų nuostatos.

17. Sutarties šalių parašai:

**PARAMOS TEIKĖJAS: PARAMOS GAVĖJAS:**

\_\_\_\_\_\_\_\_\_\_\_\_\_\_ Šiaulių miesto savivaldybės administracija

\_\_\_\_\_\_\_\_\_\_\_\_\_\_ Direktorius

\_\_\_\_\_\_\_\_\_\_\_\_\_\_ Antanas Bartulis

A.V.